2019. gada 1. oktobrī Noteikumi Nr. 462

Rīgā (prot. Nr. 44 35. §)

**Grozījumi Ministru kabineta 2015. gada 14. aprīļa noteikumos Nr. 194 "Kārtība, kādā piemēro samazināto akcīzes nodokļa likmi iezīmētai (marķētai) dīzeļdegvielai (gāzeļļai), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem"**

Izdoti saskaņā ar

likuma "Par akcīzes nodokli"

18. panta piekto, 6.1 un 6.2daļu

Izdarīt Ministru kabineta 2015. gada 14. aprīļa noteikumos Nr. 194 "Kārtība, kādā piemēro samazināto akcīzes nodokļa likmi iezīmētai (marķētai) dīzeļdegvielai (gāzeļļai), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem" (Latvijas Vēstnesis, 2015, 86., 226. nr.; 2016, 106. nr.; 2017, 59. nr.; 2018, 40. nr.) šādus grozījumus:

1. Svītrot 6.2. apakšpunktā vārdus "un Latvijas Augļkopju asociācijas izsniegta izziņa par meža vai purva zemes platības apstrādāšanu".

2. Aizstāt 8.1.1. apakšpunktā skaitli "285" ar skaitli "350".

3. Aizstāt 8.1.2. apakšpunktā skaitli "200" ar skaitli "210".

4. Papildināt noteikumus ar 31.3punktu šādā redakcijā:

"31.3 Grozījumi šo noteikumu 8.1.1. un 8.1.2. apakšpunktā, kas paredz, ka ieņēmumi no lauksaimnieciskās ražošanas ir vismaz 350 *euro* no hektāra vai sertificētai bioloģiskai saimniecībai 210 *euro* no hektāra, stājas spēkā 2020. gada 1. jūnijā."

5. Papildināt 1. pielikuma 1. punktu ar 1.17. un 1.18. apakšpunktu šādā redakcijā:

|  |  |  |  |
| --- | --- | --- | --- |
| "1.17. | Speltas kvieši, vasaras | 115 | 100 |
| 1.18. | Speltas kvieši, ziemas | 116 | 100" |

6. Papildināt 1. pielikuma 8. punktu ar 8.21. un 8.22. apakšpunktu šādā redakcijā:

|  |  |  |  |
| --- | --- | --- | --- |
| "8.21. | Sausserdis | 938 | 130 |
| 8.22. | Irbene | 939 | 130" |

Ministru prezidents A. K. Kariņš

Zemkopības ministrs K. Gerhards